Държавен вестник, бр. 112, 2025 г., стр. 113

БРОЙ  112	
Д Ъ Р Ж А В Е Н  В Е С Т Н И К 	
СТР.  113  
 
1. Изисквания към кандидатите  
1.1. Изисквания към кандидатите за входящо минимално образователно и/или 
входящо квалификационно равнище за придобиване на втора и трета степен на 
професионална квалификация съгласно Закона за професионалното образование и обучение. 
За придобиване на втора и трета степен на професионална квалификация по 
професията „Електрообзавеждане на тролейбуси и електрически автобуси“ от Списъка на 
професиите за професионално образование и обучение, утвърден от министъра на 
образованието и науката със Заповед № РД09-2230 от 09.08.2024 г., изискванията за 
входящото минимално образователно равнище към кандидатите са: 
1.1.1. За придобиване на втора степен на професионална квалификация  
 за лица, навършили 16 години - завършен първи гимназиален етап.  
1.1.2. За придобиване на трета степен на професионална квалификация 
 за ученици – завършено основно образование; 
 за лица, навършили 16 години – придобито право за явяване на държавни 
зрелостни изпити или завършено средно образование. 
Изискването 
за 
входящо 
квалификационно 
равнище 
при 
продължаващо 
професионално обучение за придобиване на трета степен на професионална квалификация е 
придобита втора степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
2.1. Втора степен на професионална квалификация по професията  
Придобилите втора степен на професионална квалификация по професията  
„Електрообзавеждане на тролейбуси и електрически автобуси“ имат професионални знания, 
компетентности и умения за извършване на дейности по експлоатация, техническо 
обслужване (поддържане) и ремонт на тролейбуси и електрически автобуси, както и по 
изработване (производство) на тролейбуси и електрически автобуси. 
Завършилите втора степен на професионална квалификация по професията  
„Електрообзавеждане на тролейбуси и електрически автобуси“ извършват монтаж на 
електрообзавеждане, електронни и мехатронни системи в тролейбуси и електрически 
автобуси, техническо обслужване и ремонт на електрообзавеждане, детайли, механизми, 
възли, агрегати и системи на тролейбусите и електрическите автобуси. Осъществяват 
дейности по ежедневна експлоатация – проверки за външен вид, износване и комплектност 
на превозните средства, настройки на щанговите токоуловители при проблеми във 
взаимодействието на токоприемника с контактната мрежа на тролейбуса, зареждане на 
тяговите батерии в електрическите автобуси, участват в извършването на периодични 
прегледи за проверка на техническата изправност и  допълнителни прегледи за проверка на 
годността за извършване на превоз на пътници на тролейбуси и електрически автобуси. При 
изпълнение на служебните им задължения, в съответствие с изискванията към конкретната 
длъжност, която заемат, управляват и следят за техническото състояние на поверения им 
тролейбус или електрически автобус. 
Повечето от дейностите се извършват на ръка или с помощта на ръчни или други 
инструменти, които се използват, за да намалят физическото усилие и времето за изпълнение 
на специфични работи. Използват контролно-измервателни уреди и оборудване, софтуер и 
информационно-технологични приложения, техническа и технологична документация,